Lisa 2

25.11.2019 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 1-13/19/2705-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU
nr 1-13/19/2705-1 LÕPETAMINE**

17.10.2024

**Transpordiamet** (Maanteeameti õigusjärglane[[1]](#footnote-1)), registrikoodiga 70001490, aadressiga Valge 4, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**aktsiaselts Carring**, registrikoodiga 10050507, aadressiga Turu tn 69, 76907 Tartu (edaspidi „**Teostaja**“), mida esindab juhatuse liige Märt Uibo, kes tegutseb põhikirja alusel,

vahel on sõlmitud 25.11.2019 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/19/2705-1 (edaspidi „**Leping**“).

Võttes arvesse, et:

1. Lepingu punkti 8.1. kohaselt saab Lepingut muuta poolte kokkuleppel, Lepingu muudatused, mis ei ole vormistatud Lepinguga samas vormis, on tühised ning Lepingu muudatused tuleb vormistada Lepingu lisana.;
2. Teostaja esitas Transpordiametile 14.10.2024 avalduse (registreeritud Transpordiameti dokumendihaldussüsteemis 14.10.2024 numbriga 11.2-7/24/27384-2) Lepingu lõpetamiseks esimesel võimalusel.;
3. Lepingu punkti 9.2. kohaselt võib Pool Lepingu korraliselt üles öelda, teatades sellest teisele Poolele ette vähemalt 1 kuu.;
4. 16.10.2020 muudatuse punktiga 1. muudeti Lepingu punkti 2.2. järgmiselt: „*Teostaja võib teostada Ülevaatust esmakordselt kasutusele võetavatele M1- ja N1-kategooria ALFA ROMEO, M1- ja N1-kategooria JEEP ning M1- ja N1-kategooria OPEL sõidukitele (edaspidi „****Sõiduk****“).*“.;
5. Lepingu punkti 4.4. kohaselt peab Teostaja omama Sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse Sõidukite müügiks Eestis.;
6. Transpordiametile teadaolevalt ei oma Teostaja enam Sõidukite ametliku maaletooja volitust, mis annab õiguse Sõidukite müügiks Eestis.

Lähtudes eeltoodust, lepivad Transpordiamet ja Teostaja kokku alljärgnevas:

1. Leping lõppeb kolmandal päeval pärast käesoleva lisa avaldamist.
2. Lepingu lõpetamine on vormistatud elektroonilises vormis eesti keeles.
3. Poolte rekvisiidid ja allkirjad:

 **Transpordiamet aktsiaselts Carring**

 Registrikood: 70001490 Registrikood: 10050507

 Aadress: Valge 4 Aadress: Turu tn 69

 11413 Tallinn 76907 Tartu

 Telefon: +372 620 1200 Telefon: +372 506 6190

 E-post: info@transpordiamet.ee E-post: mart.uibo@ascartartu.ee

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 */digitaalselt allkirjastatud/ /digitaalselt allkirjastatud/*

1. Vabariigi Valitsuse seaduse ja teiste seaduste muutmise seadus (Lennuameti, Maanteeameti ja Veeteede Ameti ühendamine), RT I, 10.12.2020, 1. [↑](#footnote-ref-1)